Siudad Obregonas
Siudad Obregonas (isp. Ciudad Obregón) – miestas šiaurės vakarų Meksikoje, Sonoros valstijoje, Jaki upės slėnyje, 50 km nuo Kalifornijos įlankos kranto. Šalia miesto eina Nogaleso-Gvadalacharos automagistralė, yra tarptautinis Siudad Obregono oro uostas. Verčiamasi drėkinamąja žemdirbyste (auginama medvilnė, kviečiai, aliejiniai augalai), maisto, tekstilės, chemijos pramone, turizmu, prekyba. Miestą vandeniu aprūpina Alvaro Obregono tvenkinys ant Jaki upės.